CELEX: 62012CN0166
Language: sk
Date: 2012-04-03 00:00:00
Title: Vec C-166/12: Návrh na začatie prejudiciálneho konania, ktorý podal Krajský soud v Praze (Česká republika) 3. apríla 2012 — Radek Časta/Česká správa sociálního zabezpečení

7.7.2012   
            
            
               SK
            
            
               Úradný vestník Európskej únie
            
            
               C 200/5
            
         Návrh na začatie prejudiciálneho konania, ktorý podal Krajský soud v Praze (Česká republika) 3. apríla 2012 — Radek Časta/Česká správa sociálního zabezpečení
   (Vec C-166/12)
   2012/C 200/09
   Jazyk konania: čeština
   
      Vnútroštátny súd, ktorý podal návrh na začatie prejudiciálneho konania
   
   Krajský soud v Praze
   
      Účastníci konania pred vnútroštátnym súdom
   
   
      Žalobca: Radek Časta
   
      Žalovaná: Česká správa sociálního zabezpečení
   
      Prejudiciálne otázky
   
   
               1.
            
            
               Ako treba chápať pojem „kapitálová hodnota práv na dôchodok“ uvedený v článku 11 ods. 2 prílohy VIII nariadenia Rady (EHS, Euratom, ESUO) č. 259/68 z 29. februára 1968, ktorým sa stanovuje Služobný poriadok úradníkov Európskych spoločenstiev a Podmienky zamestnávania ostatných zamestnancov Európskych spoločenstiev, v znení nariadenia Rady č. 723/2004 (ďalej len „Služobný poriadok“) (1)? Zahŕňa tento pojem výšku dôchodkových práv stanovenú tak formou poistno-matematického ekvivalentu, ako aj formou paušálnej nominálnej hodnoty v zmysle článku 11 ods. 2 prílohy VIII Služobného poriadku v znení pred účinnosťou nariadenia Rady č. 723/2004, alebo je potrebné ho stotožniť len s jedným z týchto pojmov, a ak nie, čím sa od týchto pojmov líši?
            
         
               2.
            
            
               Bráni článok 11 ods. 2 prílohy VIII Služobného poriadku v spojení s článkom 4 ods. 3 Zmluvy o Európskej únii v znení Lisabonskej zmluvy použitiu metódy výpočtu dôchodkových nárokov upravenej v § 105a ods. 1 zákona č. 155/1995 Sb. o dôchodkovom poistení a v nariadení vlády č. 587/2006 Sb., ktorým sa stanovuje podrobnejšia úprava vzájomného prevodu dôchodkových práv vo vzťahu k dôchodkovému systému Európskych spoločenstiev? Je v tejto súvislosti relevantná okolnosť, že táto metóda výpočtu vedie v konkrétnom prípade k stanoveniu výšky dôchodkových nárokov ponúknutých na prevod do dôchodkového systému EÚ vo výške nedosahujúcej ani polovicu objemu príspevkov, ktoré úradník uhradil do národného dôchodkového systému?
            
         
               3.
            
            
               Má sa rozsudok Európskeho súdneho dvora vo veci C-293/03, Gregorio My/Office national des pensions (ONP), vykladať v tom zmysle, že na účely výpočtu hodnoty dôchodkových práv prevádzaných do dôchodkového systému EÚ poistno-matematickou metódou závislou na dĺžke poistenia musí byť do osobného vymeriavacieho základu započítané aj obdobie, počas ktorého sa pred dňom podania žiadosti o prevod dôchodkových práv úradník EÚ už zúčastňoval na dôchodkovom systéme EÚ?
            
         
      (1)  Ú. v. ES L 56, s. 1; Mim. vyd. 01/002, s. 5.